Fernando Claudín

Fernando Claudín Pontes (1915–1990) var en spansk kommunistisk ideolog og historiker best kjent for sitt tobindsverk Krisen i den kommunistiske verdensbevegelse - Fra Komintern til Kominform.

Biografi
Fernando Claudín Pontes ble født i Zaragoza i Aragón 21. august 1915. Senere flyttet han til Madrid der han ble med i den kommunistiske ungdomsorganisasjonen Unión de Juventudes Comunistas de España (UJCE) i 1932. I 1936 ble han valgt inn i ledelsen i Juventudes Socialistas Unificadas (JSU) som redaktør av avisa Ahora.La Vanguardia: Fernando Claudín, presidente de la Fundación Pablo Iglesisas, murió ayer (17. mai 1990)

Under den spanske borgerkrigen ble han utpekt til leder av pressearbeidet under Santiago Carrillo i den kortvarige Junta de Defensa de Madrid. Etter republikkens tap mot Fransisco Franco dro Claudín i eksil i blant annet Sovjetunionen, Frankrike, Mexico, Cuba, Chile og Argentina. Fra 1943 til 1945 jobbet Claudín i det spanske kommunistpartiet PCEs hovedkvarter i Argentina.Santiago Carillo: I morgen: Spania! - Lederen for det spanske kommunistpartiet i samtale med Regis Debray og Max Gallo (Pax, 1974) ISBN 82-530-0778-7, s. 110. I 1945 flyttet han til Frankrike. Fra 1947 til desember 1954 representerte han de spanske kommunistene i Moskva. I 1955 returnerte han til Paris som medlem av PCEs politbyrå. Sammen med Carrillo tok han til orde for et oppgjør med Stalin og stalinismen.Santiago Carillo: I morgen: Spania! - Lederen for det spanske kommunistpartiet i samtale med Regis Debray og Max Gallo (Pax, 1974) ISBN 82-530-0778-7, s. 24.

Claudín ble ekskludert fra PCE i 1964.Santiago Carillo: I morgen: Spania! - Lederen for det spanske kommunistpartiet i samtale med Regis Debray og Max Gallo (Pax, 1974) ISBN 82-530-0778-7, s. 26. Senere ble han medlem av det sosialdemokratiske Partido Socialista Obrero Español. Han døde i Madrid 16. mai 1990.La Vanguardia: Fernando Claudín, presidente de la Fundación Pablo Iglesisas, murió ayer (17. mai 1990)

Bibliografi
 Krisen i den kommunistiske verdensbevegelse - Fra Komintern til Kominform 1 (Pax / Modtrykk, 1977) - ISBN 82-530-0788-4
 Krisen i den kommunistiske verdensbevegelse - Fra Komintern til Kominform 2 (Pax / Modtrykk, 1977) - ISBN 82-530-0788-4
 Eurokommunisme og sosialisme (Pax / Modtrykk, 1978) - ISBN 82-530-0919-4

 Referanser 

Kategori:Spanske kommunister
Kategori:Spanske politikere